b'\n_START_ARTICLE_\nPal\xc4\x8dek (pravljica)\n_START_SECTION_\nVsebina\n_START_PARAGRAPH_\nNeko\xc4\x8d je \xc5\xbeivel siroma\xc5\xa1en kmet, ki je od jutra do ve\xc4\x8dera delal na polju, njegova \xc5\xbeena pa je doma kuhala. Nekega ve\xc4\x8dera, ko sta tako kot obi\xc4\x8dajno sedela za mizo, je kmet rekel,da mu je hudo ker nimata otrok ki bi ju razveseljevali. \xc5\xbdena je bila istega mnenja in rekla da bi bila presre\xc4\x8dna, \xc4\x8de bi imela vsaj enega otroki \xc4\x8detudi ne bi bil ve\xc4\x8dji od palca._NEWLINE_\xc5\xbdenska je \xc4\x8dez \xc4\x8das rodila zdravega fantka. Bil je majhen, majcen, ne ve\xc4\x8dji od palca na roki. \xc5\xbdelja se jima je uresni\xc4\x8dila. Poimenovala sta ga Pal\xc4\x8dek. \xc4\x8cez \xc4\x8das sta opazila, da je de\xc4\x8dek zelo bojevit, hiter, okreten in bister. To jima je bilo v\xc5\xa1e\xc4\x8d. Kar koli si je zamislil, mu je \xc5\xa1lo dobro od rok._NEWLINE_Nekega dne je od\xc5\xa1el kmet v gozd nasekat drva. \xc5\xbdelel je, da bi nekdo kasneje pri\xc5\xa1el z vozom za njim v gozd. Tako je mama zapregla konja, polo\xc5\xbeila Pal\xc4\x8dka v konjevo uho in ju pospremila del poti do gozda. Konj vlekel voz, mal\xc4\x8dek v u\xc5\xa1esu pa mu je govoril, kod in kam. Konj je ubogal, kot bi ga vodil izku\xc5\xa1en ko\xc4\x8dija\xc5\xbe. \xc5\xbde blizu gozda sta se pred njim zna\xc5\xa1la dva tujca. Za\xc4\x8dudila sta se, ko sta videla konja, ki je pravilno vlekel voz brez vsakega ko\xc4\x8dija\xc5\xbea. \xc5\xa0e bolj pa sta se za\xc4\x8dudila, ko sta zasli\xc5\xa1ala, da mu nekdo, ki ga nista videla, veleva, naj zavije. Tako sta se odlo\xc4\x8dila, da pojdeta za vozom in tako bosta videla kaj se bo zgodilo. Konj je nadaljeval svojo pot v gozd in se zaustavil tam, kjer je bil o\xc4\x8de. Pal\xc4\x8dek mu je povedal, da je pri\xc5\xa1el. Kmet je Pal\xc4\x8dka polo\xc5\xbeil na travnato bilko. Ko sta tujca zagledala Pal\xc4\x8dka, jima je vzelo sapo. Reklasta si, da bi jima tale mal\xc4\x8dek lahko prinesel bogastvo in sre\xc4\x8do, ko bi hodila od mesta do mesta in ga za denar kazala ljudem. Tako sta se odlo\xc4\x8dila da ga kupita. Kmet je prepri\xc4\x8dljivo zavrnil njuno ponudbo. Pal\xc4\x8dek je poslu\xc5\xa1al pogovor in o\xc4\x8detu \xc5\xa1epnil v uho naj ga kar proda, saj se bo vrnil in naj ga ne skrbi. O\xc4\x8de je vedel, da je njegov sine bister in iznajdljiv. Zato ga je poslu\xc5\xa1al in ga tujcema prodal za velike denarje. O\xc4\x8de in mali sta se objela in poslovila._NEWLINE_Eden od tujcev je Pal\xc4\x8dka polo\xc5\xbeil na krajce svojega klobuka. Tako so hodili od do mraka. Pal\xc4\x8dek je dejal naj ga polo\xc5\xbei na tla, saj mora odto\xc4\x8diti. Mo\xc5\xbeakar je po\xc4\x8dasi snel klobuk in fanti\xc4\x8dka odlo\xc5\xbeil na njivi ob poti. Takrat pa jo je Pal\xc4\x8dek ucvrl med grudami sem in tja in kon\xc4\x8dno \xc5\xa1vignil v mi\xc5\xa1jo luknjo. Mo\xc5\xbeakarja ga nista ve\xc4\x8d na\xc5\xa1la. Zelo jezna in s praznima mo\xc5\xa1nji\xc4\x8dkoma sta od\xc5\xa1la. Ker se je bal, dabi si v temi polomil noge, je zlezel v pol\xc5\xbeevo hi\xc5\xa1ko, ki je le\xc5\xbeala v bli\xc5\xbeini, in hotel v njej prebiti no\xc4\x8d. Ni \xc5\xa1e dobro zatisnil o\xc4\x8di, ko je zasli\xc5\xa1al dva nepridiprava, ki sta \xc5\xa1la mimo. pogovarjala sta se kako bi pri\xc5\xa1la do \xc5\xbeupnikovega srebra in zlata. Pal\xc4\x8dek se je odlo\xc4\x8dil da jima pomaga. Lopova sta bila takoj za to. \xc5\xa0li so do hi\xc5\xa1e in Pal\xc4\x8dek je zlezel skozi okno. Iz sobe je glasno zakri\xc4\x8dal:\xc2\xa0\xc2\xbbAli ho\xc4\x8deta vse, kar je tukaj?\xc2\xab\xc2\xa0Lopova sta divje zasikala od zunaj naj se ne dere, ker bo koga zbudil. Hrup je prebudil kuharico v sosednji sobi. Ko je oprezala okrog hi\xc5\xa1e, sta jo lopova \xc5\xbee na vso mo\xc4\x8d ucvrla v no\xc4\x8d. Pal\xc4\x8dek je medtem neopazno zlezel v hlev in na svisli, kjer se je zaril v kup sena in zaspal. Ko se je za\xc4\x8delo svitati, je pri\xc5\xa1la dekla, da bi nakrmila \xc5\xbeivino. Zgrabila je prav tisti otep sena, v katerem je spal Pal\xc4\x8dek. Prebudil se je v trenutku, ko je velik kravji gobec hlastnil po njem. Zdrsnil je v kravji vamp. Tu je bilo mra\xc4\x8dno in zadu\xc5\xa1ljivo in od zgoraj so nanj padali novi in novi kosmi sena, zato je zavpil naj \xc5\xbee nehajo krmiti kravo. Dekla se je na smrt prestra\xc5\xa1ila in zbe\xc5\xbeala do \xc5\xbeupnika. Povedala mu je, da krava govori. \xc5\xbdupnik se je prestra\xc5\xa1il, da je kravo obsedel hudi\xc4\x8d. Velel jo je zaklati in \xc5\xbeelodec, iz katerega se je ogla\xc5\xa1al Pal\xc4\x8dek, vre\xc4\x8di na gnoj. Ampak ... Nesre\xc4\x8da ne po\xc4\x8diva. Prav takrat se je mimo priklatil sestradan volk in pogoltnil kravji \xc5\xbeelodec s Pal\xc4\x8dkom vred. Pal\xc4\x8dek je volka speljal do njegovega doma, \xc4\x8de\xc5\xa1 da se bo tam lahko dobro najedel. Volk se je tako na\xc5\xberl, da ni mogel ve\xc4\x8d ven po poti, po kateri je pri\xc5\xa1el noter. Prav to pa je Pal\xc4\x8dek hotel. Za\xc4\x8del je kri\xc4\x8dati in razgrajati v volkovem trebuhu. V hi\xc5\xa1i sta se o\xc4\x8de in mama seveda prebudila. Spustila sta se v klet in skozi klju\xc4\x8davnico opazovala, kaj se godi. O\xc4\x8de je zgrabil sekiro in mama koso. Pal\xc4\x8dek je na ves glas znova zakri\xc4\x8dal:\xc2\xa0\xc2\xbbPazi, o\xc4\x8dka, jaz sem v volkovem \xc5\xbeelodcu!\xc2\xab_NEWLINE_Kmet in njegova \xc5\xbeena sta bila presre\xc4\x8dna, ker sta spet na\xc5\xa1la svojega ljubega sin\xc4\x8dka. Kmet je planil v klet in z enim udarcem volku razbil glavo. Potem sta sre\xc4\x8dna star\xc5\xa1a izvlekla Pal\xc4\x8dka na svetlo \xc5\xbeivega in zdravega. BIl je zelo sre\xc4\x8den, ker je spet lahko dihal sve\xc5\xbe zrak! Ko je mal\xc4\x8dek povedal, kaj vse se mu je zgodilo, sta se star\xc5\xa1a zaklela, da ga nikoli ve\xc4\x8d ne bosta prodala, pa \xc4\x8deprav bi jima zanj ponujali ves denar tega sveta. Potem sta mu se\xc5\xa1ila novo obleko, saj so se mu stara obla\xc4\x8dila zaradi vseh dogodiv\xc5\xa1\xc4\x8din hudo obrabila.\n_START_SECTION_\nLiki\n_START_PARAGRAPH_\nPal\xc4\x8dek je glavni lik pravljice. Rodi se, ker si kmet in njegova \xc5\xbeena stra\xc5\xa1no \xc5\xbeelita otroka, pa \xc4\x8deprav ta ni ve\xc4\x8dji od palca na roki. Torej je Pal\xc4\x8dek zelo majhen, manj\xc5\xa1i od palca na roki. Vendar je kljub temu zelo bister (o\xc4\x8deta prepri\xc4\x8da da ga proda (tako o\xc4\x8de zaslu\xc5\xbei veliko denarja) in obljubi, da se vrne domov, kar tudi izpolni), hiter (v mi\xc5\xa1jo luknjo se skrije da pobegne tujcema, ki ho\xc4\x8deta z njim zaslu\xc5\xbeiti), okreten (spretno se izmuzne kravjim zobem, ko ga le ta po\xc5\xbere), iznajdliv (z ukano spelje volka do svojega doma in se tako vrne \xc5\xbeiv in zdrav domov). Je tudi zelo sposoben, saj vodi konja sede v njegovem u\xc5\xa1esu kot pravi ko\xc4\x8dija\xc5\xbe. Nikoli ga ni strah, pa \xc4\x8de je \xc5\xa1e tako stra\xc5\xa1no, se ne boji, ne obupa, in vedno mu uspe \xc4\x8desarkoli se loti. \xc4\x8ceprav hodi sam po svetu ni nikoli zaslediti, da bi pogre\xc5\xa1al svoje star\xc5\xa1e.'